ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ማልታ ካብቶም ካብ ባሕሪ ዘድሓነቶም ስደተኛታት እቶም 65 ኮሮናቫይረስ ተረኺብዎም 29 ሓምለ 2020 ምንጪ ስእሊ, Reuters መግለጺ ስእሊ, ማልታ ካብቶም ካብ ባሕሪ ዘድሓነቶም ስደተኛታት እቶም 65 ኮሮናቫይረስ ተረኺብዎም ማልታ ካብቶም ካብ ማእከላይ ባሕሪ ዘድሓነቶም 94 ስደተኛታት፡ እቶም 65 ኮሮናቫይረስ ከምዝተረኸቦም ሓቢራ። እቶም ስደተኛታት፡ ካብ መርከብ ውርድ ምስ በሉ መርመራ ከምዝተገበረሎምን፡ እቶም 20 ነጻ ኮይኖም ክጸንሑ እንከለዉ፡ እቶም 65 ግን ብኮሮናቫይረስ ተለኺፎም ጸኒሖም፤ ናይ ትሽዓተ ሰባት ውጽኢት ድማ ይጽበዩ ከምዘለዉ፡ መንግስቲ ማልታ ገሊፁ። እቶም ካብ ሊብያ ዝተበገሱ ስደተኛታት፡ ዜጋታት ኤርትራ፣ ሞሮኮን ሱዳንን ኮይኖም፡ ኣብ ባሕሪ 30 ሰዓታት ድሕሪ ምግባሮም፡ እታ ዝተሰቐልዋ ጃልባ ማይ ከተእቱ ምስ ጀመረት እዮም፡ ብሓለዋ ባሕሪ ማልታ ድሒኖም። እዞም ስደተኛታት፡ ኣብ ማልታ ኣብ ዝርከብ መወሸቢ ማእከላት ክጸንሑ ምዃኖም፡ መንግስቲ እታ ሃገር ሓቢሩ። ሚኒስተር ጥዕና ማልታ፡ “ብባሕሪ ዝመጽኡ ስደተኛታት ብቀጥታ ን14 መዓልታት ኢና ንውሽቦም፡ እቶም ኮሮናቫይረስ ዝተረኸቦም ንፈልዮም፤ እቶም ዝተረፉ ድማ ምክትታል እናገበርና ነጽንሖም” ኢሉ። ኣብ ማእከላይ ባሕሪ፡ ካብ ስደተኛታት ብህይወት ዝተረፈ እንኮ ኢትዮጵያዊ "ካብ ሓይሊ ባሕሪ መታን ክሰናበት ነፋሪት ሰሪቐ" እታ ስደተኛታት ጽዒና ኣብ ባሕሪ ሜድትራኒያን ዝጠፍአት ጀልባ ሊቢያ፡ ማእኸል መስካሕክሒ ንግዲ ባርነት ስደተኛታት እዞም ካብ ሊብያ ዝተበገሱ ስደተኛታት፡ እታ ተሰቒሎማ ዝነበሩ ጃልባ ማይ ከተእቱ ምስ ጀመረት፡ ምልክት ሓደጋ ምስ ገበሩ እዮም፡ መርከብ ህይወት ኣድሕን ሓለዋ ባሕሪ ማልታ ከተድሕኖም ክኢላ። እቲ ሚኒሰትር ጥዕና ማልታ ብምስዓብ “እዞም ጉጅለ ብሓባር እዮም ናብ ማልታ መጺኦም፡ ቅድሚ ምምርማሮም’ውን፡ ምስ ኣዝዮም ውሑዳት ሰባት ጥራይ እዮም ተራኺቦም” ብምባል፡ ንነብርቲ ማልታ ሻቕሎቶም ከፍኩስ ክኢሉ ኣሎ። ነዞም ሕጂ ብኮሮናቫይረስ ምልካፎም ዝተረጋገጸ 65 ስደተኛታት ሓዊስካ፡ ኣብ ማልታ 99 ተሓከምቲ ኮቪድ 19 ከምዘለዉ’ዩ ዝፍለጥ። እታ ኣብ መጋቢት 7 ናይ መጀመርታ ብኮሮናቫይረስ ዝተለኸፈ ሰብ ዝረኸበት ማልታ፡ ኣብ ወርሒ ሚያዝያ፡ ኣብ ሓደ መዓልቲ 52 ብኮሮናቫይረስ ዝተለኸፉ ሰባት ረኺባ ነይራ። እዚ ናይዞም ስደተኛታት ቁጽሪ ግን፡ ኣብታ ሃገር ኣብ ሓደ መዓልቲ ዝበዝሐ መልከፍቲ ኮይኑ ተመዝጊቡ ኣሎ። ኣብ ማልታ ክሳብ ሕጂ፡ ትሽዓተ ሰባት ብኮሮናቫይረስ ሞይቶም። ኣብ ሃገራት ኣውሮጳ መልከፍቲ ኮሮናቫይረስ ኣብ ዝልዓለ ጠሪዚ በጺሒሉ ኣብ ዝነበረ ግዜ፡ እታ 450,000 ነበርቲ ዘለውዋ ማልታ፡ ምሉእ ዕጽዋ ብምእዋጅ፡ ዋላ ንሰራሕተኛታት ህይወት ኣድሕን ወደባታን ዶባትን ዓጽያቶ’ያ ጸኒሓ። ተዛማዲ ትሕዝቶ ደሃይ 6፡ "ኣብ ልዕለይ ካሊእቲ ሰበይቲ ደሪቡ እየ ረኺበዮ"23 ጥቅምቲ 2017 "እቲ ብባሕሪ ዝኸይድ ኤርትራዊ ገንዘቡ ከፊሉ ይመውት ኣሎ"6 ታሕሳስ 2019 ኤርትራውያንን ኢትዮጵያውያን እሱራት ኣብ ሊቢያ ፈተነ መጭወይቲ ተኻይዱልና ይብሉ6 ነሓሰ 2018 ኣብ ስዑድ ዓረብ ኣብ መፃብቦ ሞት ዝርከቡ ስደተኛታት፡ "ብፍሉይ ክንገብሮ ንኽእል ነገር የለን"25 ሰነ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
